section_heading: Avada Kedavra (Ubojita kletva)
paragraph_text: Ubojita kletva, Avada Kedavra, uzrokuje da iz čarobnog štapića bacača kletve izleti snop zelene svjetlosti koja, u kontaktu sa žrtvom, rezultira trenutačnom smrću. Na žrtvi nema nikakvih fizičkih znakova da je na nju bačena kletva. U Harryju Potteru i Plamenom peharu bezjački je mrtvozornik pregledao tijela nekoliko žrtava kletve, ali nije mogao otkriti uzrok smrti, ipak, stručnjaci iz Ministarstva magije uspjeli su uočiti znakove kletve. Ako kletva promaši žrtvu i pogodi neki predmet ispušta se energija u obliku male eksplozije na mjestu udara. Feniksa pogođenog kletvom progutat će vatra, ali će se on ponovno roditi iz svog pepela.